League of European Research Universities

Mae League of European Research Universities (LERU) yn rhwydwaith o brifysgolion Ewropeaidd sy'n ymroddedig i ymchwil flaengar.

Yn 2002, sefydlodd 12 prifysgol y gymdeithas yn Leuven, Gwlad Belg. Ers 2010 mae 21 o aelodau. Dim ond trwy wahoddiad gan LERU y gellir ymaelodi.

Ym mis Ionawr 2017, ymunodd Coleg y Drindod Dulyn a Phrifysgol Copenhagen â LERU. Heddiw mae ganddi 23 o aelodau. NId oes un o brifysgolion Cymru yn aelod. Mae nifer o'r aelodau hefyd yn aelodau o gymdeithas brifsgolion Ewropeaidd arall tebyg, Grŵp Coimbra.

Hanes a throsolwg
Mae Cynghrair y Prifysgolion Ymchwil Ewropeaidd (LERU) yn gymdeithas o brifysgolion ymchwil-ddwys. Wedi'i sefydlu yn 2002, fel partneriaeth rhwng deuddeg o brifysgolion ymchwil aml-gyfadran, yn 2017 ehangodd ei haelodaeth i dair ar hugain. Fel yr ychwanegiadau diweddaraf, ymunodd Coleg y Drindod Dulyn a Phrifysgol Copenhagen â’r gynghrair ar 1 Ionawr 2017. Pwrpas y Gynghrair yw dylanwadu ar bolisi yn Ewrop a datblygu arfer gorau trwy gyfnewid profiad ar y cyd. Mae LERU yn cyhoeddi amrywiaeth o bapurau ac adroddiadau yn rheolaidd sy’n gwneud datganiadau polisi lefel uchel, yn darparu dadansoddiadau ac yn gwneud argymhellion ar gyfer llunwyr polisi, prifysgolion, ymchwilwyr a rhanddeiliaid eraill.

Mae pencadlys LERU yn Leuven. Yr Athro Dr Kurt Deketelaere yw'r Ysgrifennydd Cyffredinol presennol. Yr Athro Yves Flückiger yw'r Cadeirydd presennol.

Aelodaeth
Y 23 aelod-brifysgol yn 2017 oedd:

 Prifysgol Gatholig Leuven

 Prifysgol Copenhagen

 Prifysgol Helsinki

 Prifysgol Sorbonne
 Prifysgol Paris-Saclay
 PrifysgolStrasbourg

 Prifysgol Freiburg
 Prifysgol Heidelberg
 Prifysgol München

 Coleg y Drindod, Dulyn

 Prifysgol Milan

 Prifysgol Amsterdam 
 Prifysgol Leiden
 Prifysgol Utrecht

 Prifysgol Barcelona

 Prifysgol Lund

 Prifysgol Genefa
 Prifysgol Zurich

 Imperial College London
 Coleg Prifysgol Llundain (UCL)
 Prifysgol Caergrawnt
 Prifysgol Caeredin
 Prifysgol Rhydychen

 Cyn aelodau 

 Karolinska Institutet

Gweler hefyd
 European University Association
 Grŵp Coimbra
 Grŵp Russell

Dolenni allanol
 Gwefan swyddogol  
 Cynhadledd myfyrwyr BRIGHT  Mae BRIGHT yn gynhadledd flynyddol o fyfyrwyr o’r aelod-brifysgolion ers 2004 gyda thrafodaeth am ddyfodol gwleidyddol, economaidd a chymdeithasol Ewrop. Mae'r lleoliad yn newid o flwyddyn i flwyddyn. (Saesneg)

Cyfeiriadau

Categori:Prifysgolion Ewrop
Categori:Sefydliadau 2002
Categori:Sefydliadau rhyngwladol